
RAPORT DE SPECIALITATE
privind completarea  HCLMT nr. 445/16.10.2020 privind modificarea şi completarea Protocolului de acordare a facilităților la transportul în comun unor categorii de cetățeni ai Municipiului Timișoara și operatorului de transport
Având în vedere Referatul de aprobare nr. SC2021-3988/12.02.2021, a Primarului Municipiului Timișoara și Proiectul de hotărâre privind completarea  HCLMT nr. 445/16.10.2020 privind modificarea şi completarea Protocolului de acordare a facilităților la transportul în comun unor categorii de cetățeni ai Municipiului Timișoara și operatorului de transport. Facem următoarele precizări:

Consiliul Local al Municipiului Timişoara, prin Hotărârea nr. 192/23.11.2012 a aprobat Protocolul de acordare a facilităţilor la transportul în comun unor categorii de cetăţeni ai Municipiului Timişoara şi operatorului de transport şi a aprobat modificarea și completarea acestuia prin HCLMT nr. 34/15.01.2013, HCLMT nr. 80/26.02.2013, HCLMT nr. 478/24.09.2013, HCLMT nr. 612/10.12.2013, HCLMT nr. 392/01.08.2014, HCLMT nr. 603/09.12.2014, HCLMT nr. 335/31.07.2015, HCLMT nr. 35/02.02.2016,  HCLMT nr. 244/20.12.2016, HCLMT nr.2/08.01.2018, HCLMT nr. 166/03.04.2018,  HCLMT nr. 468/13.09.2018,  HCLMT nr. 256/07.07.2020 şi nr. 445/16.10.2020.
Potrivit art. 17 alin. (1) lit. i, o din Legea nr. 92/2007 privind serviciile de transport public local, consiliul local acordă facilităţi şi compensaţii ca diferenţă de tarif pentru unele categorii de populaţie, pentru asigurarea suportabilităţii costurilor de către utilizatori, cu respectarea legislaţiei fiscale în vigoare; asigurarea resurselor bugetare pentru susţinerea totală sau parţială a costurilor serviciului public de transport de persoane pentru unele categorii sociale defavorizate, stabilite prin hotărâri ale consiliilor locale, ori prin lege.
Conform art. 129 alin. (3) lit. d din OUG nr. 57/2019 privind Codul administrativ, în exercitarea atribuţiilor prevăzute la alin. (2) lit. a), consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi comerciale sau regii autonome, în condiţiile legii.
Traficul urban este o sursă crescândă de poluare a aerului — în special ca urmare a emisiilor de pulberi în suspensie și de dioxid de azot. Deseori, autoritățile locale sunt cele care au responsabilitatea de a elabora strategii de transport urban care să corespundă cererii de mobilitate, să asigure protecția mediului, să amelioreze calitatea aerului și să sporească atractivitatea oraşelor din punctul de vedere al calității vieţii.

Creşterea urbanizării, a densităţii populaţiei şi a mobilităţii acesteia conduc la apariţia unor noi probleme de ordin economic, ecologic şi de sănătate pentru oraşe şi locuitorii acestora, ca urmare a utilizării în mod excesiv a automobilelor, prin producerea de aglomerări şi poluare. Oportunitatea oferită cetăţenilor noilor state membre ale Uniunii Europene de a beneficia de automobile personale precum şi accelerarea acestei tendinţe în urma investiţiilor străine în aceste ţări trebuie să fie compensată prin oferirea unor măsuri alternative

Urmând tendinţele generale din toate ţările dezvoltate, soluţia pentru o strategie eficientă de transport o constituie integrarea într-un context mai amplu care să includă transportul în comun, calitatea vieţii şi protejarea mediului. Scopul final este acelaşi: reducerea gradului de folosire a autovehiculelor prin trecerea la alte forme adecvate de transport, în special transport public.

Prin Hotărârea nr. 271/28.07.2017, Consiliul Local al Municipiului Timişoara a aprobat reorganizarea, prin transformare, a Regiei Autonome de Transport Timişoara în societate comercială pe acţiuni, cu Acţionar Unic, Municipiul Timişoara prin Consiliul Local al Municipiului Timişoara, având denumirea S.C. SOCIETATEA DE TRANSPORT PUBLIC TIMISOARA S.A. (abreviat STPT). În decembrie 2017 s-au finalizat toate procedurile privind transformarea RATT în societate comercială. 
Prin HCLMT nr. 388/30.09.2008 s-a aprobat asocierea Municipiului Timişoara prin Consiliul Local, cu sediul în Bvd. C.D. Loga, nr. 1, jud. Timiş cu comuna Ghiroda, comuna Remetea Mare şi comuna Moşniţa Nouă în vederea înfiinţării asociaţiei "SOCIETATEA METROPOLITANĂ DE TRANSPORT TIMIŞOARA" în scopul dezvoltării intercomunitare a transportului public de persoane. 

Art. 17 alin. (1^1) din Legea nr. 92/2007 privind serviciile publice de transport persoane în unităţile administrativ-teritoriale, modificată şi completată, unităţile administrativ-teritoriale pot mandata, în condiţiile prevăzute la art. 10 alin. (5) din Legea nr. 51/2006, republicată, cu modificările şi completările ulterioare, asociaţiile de dezvoltare intercomunitară sau alte forme de asociere a unităţilor administrativ-teritoriale având ca scop serviciile publice de transport persoane, prin hotărâri ale autorităţilor lor deliberative, să exercite, pe seama şi în numele lor, atribuţiile prevăzute la alin. (1) lit. a), b), c), d), h), j), j1), l), m) şi p).

Astfel, prin Hotărârea nr. 419/25.07.2019, Consiliul Local al Municipiului Timişoara a aprobat mandatul special din partea autorităţii publice, atât pentru asociaţie cât şi pentru persoana împuternicită să reprezinte Consiliul Local al Municipiului Timişoara în Adunarea Generală a Asociaţiei, ca în numele şi pe seama Municipiului Timişoara, să realizeze toate atribuţiile prevăzute de legislaţia în vigoare în domeniul transportului de persoane prin curse regulate.
Asociaţia Societatea Metropolitană de Transport Timişoara, a transmis modelul de contract de delegare, Caietul de sarcini şi Regulamentul de organizare şi funcţionare a serviciului, documente care trebuie aprobate de Consiliul Local al Municipiului Timişoara. În conformitate cu prevederile Legii nr. 51/2006, s-a obţinut avizul Consiliului Concurenţei, precum şi avizul ANRSC nr. 811216/20.07.2020. Consiliul Local al Municipiului Timişoara a aprobat prin Hotărârea nr. 268/22.07.2020 modalitatea de gestiune a serviciului de transport public local de persoane şi a contractului de delegare a gestiunii serviciului de transport local de persoane prin curse regulate.
În vederea stabilirii unor măsuri până la intrarea în vigoare a contractului de delegare a gestiunii serviciului de transport local de persoane prin curse regulate, precum şi după această dată, s-a aprobat HCLMT nr. 445/16.10.2020, prin care s-a stabilit că utilizatorii sistemului de transport cu trotinete şi biciclete le pot utiliza gratuit în vederea încurajării utilizării transportului cu aceste mijoace.

În urma verificărilor efectuate am constat că din cuprinsul protocolului lipseşte prevederea, potrivit căreia, instituţia noatră acordă gratuitate pentru afişarea materialelor publicitare pentru manifestările de interes public sau la evenimentele la care Primăria Municipiului Timişoara sau STPT sunt coparticipante.
 În anul 2016, Timişoara a câștigat titlul de Capitală Culturală Europeană pentru anul 2021, astfel se dorește ca oraşul să devină un oraș în care excelența culturală le conferă încredere de sine cetățenilor săi și puterea de a provoca schimbări prin participare și implicare. 

Capitala Europeană a Culturii este un întreg proces, nu un eveniment. Programul cultural pentru Timișoara 2023 este construit în jurul oamenilor, al locurilor unde locuiesc si se întâlnesc și al modului în care formeaza conexiuni unii cu ceilalți, cu împrejurimile lor și continentul pe care se află.
Energia şi interesul pentru experiment şi interdiciplinaritate dinamizează viaţa culturală a oraşului şi îi conferă unicitate. Timişoara dispune de forţă creativă valoroasă în domeniul artelor, spectacolelor, expertiză în gestionarea resurselor culturale, expoziţii în muzee, expoziţii în galerii publice, festivaluri, concerte de muzică clasică, concerte de jazz etc. 
Astfel, pentru anul 2023, când Municipiul Timişoara este Capitală Europeană a Culturii, se impune promovarea proiectelor şi a evenimentelor la care instituţia noastră este partener şi/sau organizator, precum şi promovarea unor manifestări de interes public la care instituţia noastră sau S.T.P. Timişoara sunt coparticipane, prin afişarea unor materiale publicitare în interiorul mijloacelor de transport.
Având în vedere cele mai sus prezentate propunem completarea art. 1 cu o nouă literă, lit. b din Anexa la HCLMT nr. 445/16.10.2020, în sensul introducerii unei noi categorii de gratuităţi privind afişarea materialelor publicitare pentru manifestările de interes public sau la evenimentele la care Primăria Municipiului Timişoara sau S.T.P. Timişoara sunt coparticipante, după cum urmează:

a- După alin. (2) se introduce un nou alineat, alin. (3), care va avea următorul conţinut: ,,După finalizarea perioadei de mobilizare, Protocolul de acordare a facilităţilor la transportul în comun unor categorii de cetăţeni ai Municipiului Timişoara şi operatorului de transport, va avea conţinutlul prevăzut în anexa la prezenta hotarare.
b- Celelalte prevederi ale HCLMT nr. 445/16.10.2020 rămân nemodificate.

